****

**5. Magyar Jövő Internet Konferencia**

**» Okos város a célkeresztben «**

**Budapesti Műszaki és Gazdaságtudományi Egyetem, Központi épület**

**2018. november 28.**

**Fővédnök: Prof. Dr. Józsa János rektor, BME**

Az 5. Magyar Jövő Internet Konferencia (MJIK 2018) az előző konferenciákhoz (MJIK 2014, 2015, 2016 és 2017) hasonlóan a jövő internetének hazai szakmai fóruma, amely az internet trendekről, a feltáruló lehetőségekről és az elért eredményekről kíván átfogó képet adni, célkeresztjébe ebben az évben is a kibontakozó internet ökoszisztéma meghatározó elemét, a Smart City/Okos Város témáját helyezve.

A konferenciára – a Tudomány hónapja keretében – 2018. november 28-án kerül sor a főrendező *Budapesti Műszaki és Gazdaságtudományi Egyetem* (BME) Központi Épületében (1111 Budapest, Műegyetem rakpart 3.). A konferencia társrendezői a *Jövő Internet Nemzeti Technológiai Platform* (FI NTP), a *Jövő Internet Kutatáskoordinációs Központ* (FIRCC), a *Hírközlési és Informatikai Tudományos Egyesület* (HTE) és a *SmartPolis projekt*. A konferencia szakmai szervezésében részt vesz a BME és a Nemzeti Közszolgálati Egyetem együttműködése keretében működő *Okos város – okos közigazgatás kutatóműhely*.

A konferenciára az okos város témakörben neves külföldi előadókat is hívunk, a konferencia nyelve ennek megfelelően magyar és angol. A konferencia délelőtti programját az okos város nemzetközi trendek, tervek, hajtóerők és megvalósult eredmények bemutatásának, a délutáni szekciókat az internet 2020 utáni, következő generációjának, a kutatási irányok ismertetésének, valamint a jövő internet alapú megoldások és okos város alkalmazások bemutatásának szenteljük.

A rendezvényen való részvétel ingyenes, de regisztrációhoz kötött, a rendezvényre szeptember 28-tól a HTE honlapján, [www.hte.hu/mjik2018](http://www.hte.hu/mjik2018) lehet jelentkezni. A konferencia tervezett programját a BME és a HTE honlapján tesszük közzé. Minden téma iránt érdeklődőt tisztelettel hívunk a 2018-as Magyar Jövő Internet Konferencián való részvételre a rendezők és a szakmai szervezők nevében

Budapest, 2018. szeptember 4.

|  |  |
| --- | --- |
| Dr. Bakonyi Pétera FI NTP elnöke, bakonyip@eit.bme.hu  | Prof. Dr. Sallai Gyulaa FIRCC tudományos vezetője,sallai@tmit.bme.hu |

Prof. Dr. Jakab László

a BME VIK dékánja

jakab@ett.bme.hu